Datasets:

spsither

/

tibetan_monolingual_S_clean

like 0

ཡོངས་སུ་བཟུང་བ་འདི་གསུངས་སོ་།

སྤྲོས་མེད་ཐིག་ལེར་གནས་པ་ལས་།

མྱ་ངན་འདའ་བར་འགྲོ་བའི་ལམ་།

ཉོན་མོངས་དུག་ལྔ་ཐབས་ཀྱིས་བཏུལ་།

དོན་དམ་མྱ་ངན་འདའ་བར་བསྒྲལ་།

ཁྲག་འཐུང་རྒྱལ་པོ་འཁོར་བཅས་ལ་།

མྱ་ངན་འདས་ལས་གཞན་མི་མངའ་།

དེ་ནི་ངེས་པར་ལུང་བསྟན་ཏེ་།

ཐུགས་ལས་སྐྱེས་པའི་ཧེ་རུ་ཀ།

དཔལ་ཁྲག་འཐུང་འཁོར་དང་བཅས་པ་ཐསམ་ཅད་དབྱེར་མེད་པར་ཤིན་ཏུ་དགྱེས་ནས།

སྐུ་གསུང་ཐུགས་ཀྱི་རྒྱན་གྱིས་ཐམས་ཅད་མ་ལུས་པར་མྱ་ངན་ལས་འདས་པར་གྱུར་ཏེ།

ཀརྨ་ཧེ་རུ་ཀ་ཡང་ཉིད་ཀྱི་ཐུགས་ཀར་བསྡུས་ཏེ་ཐིམ་པར་གྱུར་ཏོ་།

ཕུར་བུ་འབུམ་སྡེ་རྩ་བའི་རྒྱུད་ཆེན་པོ་མྱ་ངན་ལས་འདས་པའི་རྒྱུད་ཆེན་པོ་ལས།

ཡོངས་སུ་གཏད་པའི་ལེའུ་སྟེ་ཉེར་བརྒྱད་པའོ་།

ཕུར་བུ་མྱ་ངན་ལས་འདས་པའི་རྒྱུད་ཆེན་

ཡུམ་ཀ་བདེ་ཆེན་རྒྱལ་མོའི་ལོ་རྒྱུས་བཞུགས

ཆུ་མོ་སྦྲུལ་ཀྱི་ལོར

སྐུའི་དབེན་གནས་སྒྲགས་ཀྱི་ཡང་རྫོང་དུ་ཚོགས་ཀྱི་འཁོར་ལོ་སྟོང་རྩ་དང་

མཁའ་འགྲོའི་མེ་མཆོད་སོགས་ཀྱི་ཆེད་གནས་འབྲེལ་དུ་ལྷགས་པ་ལས

རེ་ཞིག་ན་གཡོ་རུ་སྒྲགས་ཀྱི་གྲོང་མོ་ཆེ་དང་ཉེ་བ་མཚོ་རྒྱལ་བླ་མཚོར་སླེབས་པའི་ཚེ

མྱོང་གྲོལ་བདུད་རྩིའི་ཕུར་མ་དང་

མཚོ་དར་བཅས་ཕུལ་བ་སྲོག་ཆགས་འཛུལ་བ་ལྟར་དལ་རིམ་གྱིས་གཏིང་དུ་སོང་བའི་དར་མཇུག་མཚོ་ཁར་སྐྱ་ཡ་ལེ་བསྡད་སོང་བས

ཉེ་རེག་བྱས་པའི་ཚེ

སྐད་ཅིག་དེར་བུང་བ་ཤིན་ཏུ་གནག་པ་མེ་ཏོག་ཨུཏྤ་ལའི་རྣམ་པ་ལྟ་བུ་ཞིག་འཕུར་ལྡིང་བྱེད་པ་དང་

རྒྱུད་མངས་ཀྱི་སྒྲ་ལྟ་བུ་སྦོམ་ལ་འགྱུར་པ་ལན་གསུམ་སྒྲོགས་པའི་རྐྱེན་ལས་ཐ་མལ་གྱི་སྣང་བ་གཏད་མེད་དུ་སོང་

སྣང་སེམས་ཆོས་ཉིད་གསུམ་འདྲེས་པའི་ཀློང་ནས་ཡེ་ཤེས་ཀྱི་མཁའ་འགྲོ་མ་སྐུ་མདོག་དམར་གསལ་རིན་པོ་ཆེ་དང་རུས་པའི་རྒྱན་དྲུག

མེ་ཏོག་གི་དོ་ཤལ་འཕྱང་འཕྲུལ་དུ་གཡོ་བ་ཞིག་གིས

རང་གི་མངོན་པར་རྟོགས་པའི་ཆོ་ག་སྙིང་པོ་དང་བཅས་པ་ལེགས་པར་བསྟན་ནས

མཁའ་འགྲོ་ང་ནི་ཆོས་སྐུའི་ཀློང་ནས་འོང་

འགྲོ་དང་འོང་བའི་རྣམ་རྟོག་ཡོད་མ་ཡིན

རྔ་ཡབ་དཔལ་རི་སྤྲུལ་པའི་ཞིང་ནས་འོང་

བཀོད་པ་ལུས་ལ་སྔགས་ཀྱི་ཡོན་ཏན་རྫོགས

ང་ལས་མ་སྐྱེས་དཀོན་མཆོག་གསུམ་ཡང་མེད

གདུལ་བྱའི་འགྲོ་དོན་ལྷོ་ནུབ་ཕྱོགས་ལ་ཡོད

རྟེན་འབྲེལ་མ་འཆོལ་ལས་ཅན་སྐྱེས་བུའི་ཚེ

ཐིག་ལེ་དྲུག་གི་ཀློང་དུ་ངས་གསོས་བཏབ

ཞེས་གསུང་པའི་མོད་ལ་མཁའ་འགྲོ་གསང་བའི་ཡི་གེ་རྫུ་འཕྲུལ་གྱི་བཀོད་པ་ཟད་མི་ཤེས་པ་དང་གཉིས་སུ་མེད་པར་འདྲེས་ནས་སྙིང་གི་དབུས་སུ་ཐིམ་པར་བྱས་སོ

དེའི་ཚེ་ཆོས་རྗེ་བྲག་ཕུག་པ་མདུན་ན་ཡོད་པ་ནན་གྱིས་བཏུད་ནས་གཟིགས་སྣང་ཅི་བྱུང་ཞེས་དྲི་བར་མཛད་པས་བཏང་སྙོམས་སུ་འཇོག་པའི་རྟེན་འབྲེལ་ནི་སད